ᱵᱟᱡᱟᱡᱽ ᱚᱴᱳ ᱞᱤᱢᱤᱴᱮᱰ

ᱵᱟᱡᱟᱡᱽ ᱚᱴᱳ ᱞᱤᱢᱤᱴᱮᱰ ᱫᱚ ᱥᱤᱧᱚᱛ ᱫᱤᱥᱟᱹᱢ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱴ ᱨᱮᱱᱟᱜ ᱯᱩᱱᱮ ᱥᱚᱦᱚᱨ ᱨᱮᱱᱟᱜ ᱢᱤᱫ ᱥᱤᱧᱚᱛᱤᱭᱟᱹ ᱵᱚᱦᱩᱡᱟᱛᱤᱠ ᱵᱟᱨ ᱪᱟᱠᱟ ᱟᱨ ᱯᱮ ᱪᱟᱠᱟ ᱨᱮᱱᱟᱜ ᱢᱚᱴᱚᱨ ᱜᱟᱹᱰᱤ ᱨᱮᱱᱟᱜ ᱱᱤᱨᱢᱟᱛᱟ ᱯᱨᱚᱛᱤᱥᱴᱦᱚᱱ ᱠᱟᱱᱟ᱾ ᱱᱩᱠᱩ ᱫᱚ ᱢᱚᱴᱚᱨᱥᱟᱭᱠᱮᱞ, ᱤᱥᱠᱩᱴᱟᱨ ᱟᱨ ᱚᱴᱳ ᱨᱤᱠᱥᱟ ᱠᱚ ᱵᱮᱱᱟᱣᱟ᱾ 

᱑᱙᱔᱐ ᱥᱮᱨᱢᱟ ᱥᱮᱡ ᱨᱟᱡᱚᱥᱛᱷᱟᱱ ᱨᱮ ᱡᱟᱢᱱᱟᱞᱟᱞ ᱵᱟᱡᱟᱡᱽ ᱱᱚᱣᱟ ᱥᱤᱞᱯᱚ ᱯᱨᱚᱛᱤᱥᱴᱷᱟᱱ ᱫᱚᱭ ᱵᱮᱱᱟᱣ ᱞᱮᱫᱟ᱾ ᱱᱮᱛᱚᱜ ᱫᱚ ᱱᱚᱣᱟ ᱨᱮᱱᱟᱜ ᱢᱩᱬᱩᱛ ᱚᱯᱷᱤᱥ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱯᱩᱱᱮ ᱥᱚᱦᱚᱨ ᱨᱮ ᱢᱮᱱᱟᱜᱼᱟ᱾ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱪᱟᱠᱟᱱ ᱟᱨ ᱚᱣᱟᱞᱩᱡᱽ ᱥᱚᱦᱚᱨ ᱟᱨᱦᱚᱸ ᱩᱛᱛᱚᱨᱠᱷᱚᱸᱰ ᱨᱮᱱᱟᱜ ᱯᱟᱱᱛᱚ ᱱᱚᱜᱚᱨ ᱨᱮ ᱠᱟᱨᱠᱷᱟᱱᱟ ᱢᱮᱱᱟᱜᱼᱟ᱾ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱟᱠᱩᱨᱫᱤ ᱥᱚᱦᱚᱨ ᱨᱮ ᱱᱚᱣᱟ ᱯᱨᱚᱛᱤᱥᱴᱷᱟᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱠᱟᱨᱠᱷᱟᱱᱟ ᱫᱚ ᱱᱮᱛᱚᱜ ᱜᱚᱵᱮᱥᱚᱱᱟ ᱠᱟᱹᱢᱤ ᱨᱮᱱᱟᱜ ᱯᱨᱚᱛᱤᱥᱛᱦᱟᱱ ᱞᱮᱠᱟᱛᱮ ᱵᱚᱫᱚᱞ ᱟᱠᱟᱱᱟ᱾ 

᱒᱐᱑᱕ ᱥᱮᱨᱢᱟ ᱨᱮ ᱵᱟᱡᱟᱡᱽ ᱚᱴᱳ ᱨᱮᱱᱟᱜ ᱢᱩᱞᱫᱷᱚᱱ ᱛᱟᱸᱦᱮᱸᱠᱟᱱᱟ ₹ ᱖᱔᱐ ᱵᱤᱞᱤᱭᱚᱱ (US$ ᱘.᱖᱔ ᱵᱤᱞᱤᱭᱚᱱ), ᱱᱚᱣᱟ ᱞᱮᱠᱟᱛᱮ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱒᱓ ᱟᱜ ᱞᱟᱹᱴᱩ ᱥᱤᱞᱯᱚ ᱯᱨᱚᱛᱤᱥᱴᱷᱟᱱ ᱠᱟᱱᱟ᱾